**SREDNJA ŠKOLA BEDEKOVČINA**

Ljudevita Gaja 1, Bedekovčina

Bedekovčina, 31.5.2024.

KLASA: 007-03/24-02/02

URBROJ: 2140-86-24-11

**Z AP I S N I K**

s 42. sjednice Školskog odbora održane elektronskim putem

u skladu s člankom 50. Statuta Srednje škole Bedekovčina

održane u razdoblju od srijede, 29. 5. 2024. do petka, 31. 5. 2024. (do 10:00)

Za sjednicu je predložen sljedeći

D N E V N I R E D

1. Verifikacija zapisnika s 41. sjednice Školskog odbora
2. Davanje suglasnosti o izvanrednom otkazu ugovora o radu

O navedenom dnevnom redu očitovali su se članovi Školskog odbora: Daniela Usmiani, Gordana Janđel, Jasminka Krepelnik, Mišel Mrkoci, Daniel Borovčak, Elvira Belošević.

Ostali prisutni: Karla Ded, u svojstvu zapisničarke.

Utvrđuje se kvorum te je usvojen dnevni red.

Ad.1.) Članovi Školskog odbora očitovali su se elektronskim putem u valjanom roku o verifikaciji zapisnika s 41. sjednice Školskog odbora.

Zapisnik s 41. elektronske sjednice Školskog odbora je poslan članovima zajedno s Pozivom na sjednicu.

**Zaključak**: Školski odbor jednoglasno je donio Zapisnik s 41. elektronske sjednice Školskog odbora.

Ad.2.) Članovi Školskog odbora očitovali su se elektronskim putem i u valjanom roku o davanju suglasnosti o izvanrednom otkazu ugovora o radu za radnika Damira Štefanovića. Radnik Damir Štefanović sklopio je sa Srednjom školom Bedekovčina 9. siječnja 2024. godine Ugovor o radu na određeno nepuno radno vrijeme KLASA: 112-01/24-01/01, URBROJ: 2140-86-24-3 te 14. ožujka 2024. godine Aneks Ugovora o radu KLASA: 112-01/24-03/01, URBROJ: 2140-86-24-1-15. Srednja škola Bedekovčina je za radnika Damira Štefanovića 22. ožujka 2024. godine zatražila od Ministarstva pravosuđa i uprave zahtjev za izdavanje posebnog uvjerenja iz kaznene evidencije. Na adresu Srednje škole Bedekovčina 22. svibnja 2024. stiglo je uvjerenje Ministarstva pravosuđa i uprave u kojem je navedeno da Damir Štefanović prema podacima iz kaznene evidencije ima evidentiranu presudu zbog povrede dužnosti uzdržavanja s uvjetnom kaznom zatvora u trajanju od 1. godine uz rok kušnje u trajanju od 5. godina. Sukladno članku 106. st. 6. Zakona o odgoju i obrazovanju, ako osoba u radnom odnosu u školskoj ustanovi bude pravomoćno osuđena za neko od kaznenih djela iz članka 106. st. 1., školska ustanova kao poslodavac otkazat će ugovor o radu bez obveze poštivanja propisanog ili ugovorenog otkaznog roka izvanrednim otkazom ugovora o radu, u roku od 15 dana od dana saznanja za pravomoćnu osudu.

Zahtjev za suglasnost za izvanredni otkaz ugovora o radu poslan je članovima Školskog odbora na uvid zajedno s Pozivom na sjednicu.

**Zaključak**: Školski odbor jednoglasno daje suglasnost o izvanrednom otkazu ugovora o radu.

U privitku ovog zapisnika nalaze se sva pristigla očitovanja.

Sjednica je zaključena 31. 5. 2024. u 10:00.

Zapisničarka: Predsjednica Školskog odbora:

Karla Ded, Daniela Usmiani, prof

bacc.admin.publ.